b"\n_START_ARTICLE_\nColis\xc3\xa9e Pepsi\n_START_SECTION_\nZgodovina\n_START_PARAGRAPH_\nDvorana je bila prvotno zgrajena leta 1949 z 10.000 sede\xc5\xbei, da bi nadomestili zgradbo na isti lokaciji, ki je nekaj let prej zgorela do tal. Znana je bila kot\xc2\xa0\xc2\xbbHi\xc5\xa1a, ki jo je zgradil B\xc3\xa9liveau\xc2\xab, saj je bila pogosto polna v zgodnjih letih, ko je zvezdnik Jean B\xc3\xa9liveau igral za Quebec Aces pred selitvijo v NHL k Montreal Canadiensom. Dve desetletji pozneje je bila dvorana redno polna, ker je s potezami navdu\xc5\xa1eval igralec Quebec Rempartsov Guy Lafleur. Tudi Lafleur se je nato preselil v mo\xc5\xa1tvo Montreal Canadiens._NEWLINE_Dvorana je do\xc5\xbeivela korenito prenovo leta 1980, ko so pove\xc4\x8dali njeno kapaciteto na 15.750 sede\xc5\xbeev, da bi ustrezala standardom NHL-a, saj je v njej igralo mo\xc5\xa1tvo Quebec Nordiques po izstopu iz WHA in prestopu v NHL. Pepsi je pravice imena kupil novembra 1999 (in prevzel trenutno ime 18. novembra), trenutna kapaciteta dvorane je 15.250._NEWLINE_Dvorana je gostila prvenstvo Memorial Cup 1971, v katerem so Quebec Rempartsi porazili Edmonton Oil Kingse 2-0 v tekmah. Odkar se je prvenstvo prestrukturiralo v turnir, ga je Colis\xc3\xa9e gostil leta 1991 in 2003. Na mednarodni ravni je bila prva tekma v dvorani Summit Series 1974 med kanadskimi WHA zvezdami in Sovjetsko reprezentanco, kot tudi ena tekma Canada Cupa 1976 in 1991. Dvorana je bila sogostiteljica (z Montrealom) Svetovnega mladinskega prvenstva v hokeju na ledu 1978 in je s Halifaxom sogostila Svetovno prvenstvo v hokeju na ledu 2008. Rendez-vous '87, serija dveh tekem med NHL mo\xc5\xa1tvom zvezd in Sovjetsko reprezentanco, je bil \xc5\xa1e en dogodek v bogati zgodovini dvorane._NEWLINE_Quebec City je v zadnjih letih naslovil \xc5\xa1tevilne pro\xc5\xa1nje za ponoven prihod NHL v mesto; ve\xc4\x8dina teh pro\xc5\xa1enj predvideva, da bi Colis\xc3\xa9e postal za\xc4\x8dasna doma\xc4\x8da dvorana, vse dokler se ne bi zgradila nova dvorana. Colis\xc3\xa9e Pepsi je prav tako gostil \xc5\xa1tevilne odmevne koncerte."